వైరస్
వైరస్ అనే పదము లాటిన్ భాష నుండి ఉద్భవించింది. లాటిన్‌లో వైరస్ అంటే టాక్సిన్ లేదా విషము అని అర్థం. వైరస్‌లు అతి సూక్షమైనవి (సుమారుగా 15-600 నానోమీటర్లు). ఇవి ఇతర జీవుల కణాలపై దాడిచేసి వ్యాధులను కలుగజేస్తాయి. ఈ దాడి ముఖ్య ఉద్దేశము వైరస్‌ల సంతతిని పెంచుకోవడముతో ముడిపడి ఉంటుంది. వైరస్‌లు వాటంతట అవి విభజన చెందలేవు. విభజన చెందాలంటే వేరే జీవకణం తప్పనిసరి. వైరస్‌లలో అతి సరళమైన జన్యుపదార్థం ఒక రక్షణ కవచంచే సంరక్షించబడుతూ ఉంటుంది. ఈ రక్షణ కవచం ప్రోటీనులతో చేయబడి ఉంటుంది, దీనిని "క్యాప్సిడ్" అంటారు. వైరస్‌లు చాలా రకాల జీవులపై దాడి చేయగలవు (బాక్టీరియా, జంతురాజ్యము, వృక్షరాజ్యంతో పాటు శిలీంధ్రాలు, ప్రొటిస్టాకి చెందిన జీవులు కూడా వీటి దాడికి గురవుతుంటాయి). బాక్టీరియాపై దాడిచేసే వైరస్‌ను బాక్టీరియోఫేజ్ (సరళత కొరకు ఫేజ్) అని అంటారు. వైరస్‌ల అధ్యయనాన్ని వైరాలజీ అని, వీటిని అధ్యయనం చేసే వారిని వైరాలజిస్టులని అంటారు.
కంప్యూటర్ వైరస్
వైరస్ దానంతట అదే స్వంతంగా పనిచేయదు, వేరే ప్రోగ్రామ్‌ని అంటిపెట్టుకుని ఆ ప్రోగ్రాము ఎక్జిక్యూట్ అయినప్పుడల్లా మరికొన్ని ప్రోగ్రాములకు అంటుకోవడానికి ప్రయత్నిస్తుంది. హార్డ్ డిస్కును ఫార్మాట్ చెయ్యడం కొన్ని ఫైల్సును తీసివేయడం వంటివి వైరస్ లక్షణాలు. కంప్యూటర్ వైరస్‌ను ఇతర చెడ్డ కంప్యూటర్ ప్రోగ్రాములైన కంప్యూటర్ వార్మ్, లేదా ట్రోజన్ హార్స్లతో పొరబడడం సహజమే. అయితే వీటి మధ్య కొన్ని తేడాలు ఉన్నాయి. కంప్యూటర్ వార్మ్ వేరే ప్రోగ్రాము సహాయం లేకుండా తనంతట తానే ఇతర కంప్యూటర్లకు వ్యాపించదు. ట్రోజన్ హార్స్ బయటినుంచి చూడడానికి మంచి ప్రోగ్రాము లాగే కనిపిస్తుంది. కానీ దానిని ఎక్జిక్యూట్ చేసినపుడు అసలు స్వరూపం బయట పడుతుంది.